آشیق عدالتین صحتینده یارانان ناسازلیقلا باغلی خبرلر دوغرودور. اونون جانی چوخدان آغریییردی. دونن من اونون یانینا گئدنده گؤردوم کی، دورومو هئچ ده یاخشی دئییل. وضعیتی گئرییه گئدیر و هئچ ده قناعتبخش دئییل.
بو سؤزلری آشیق پری مجلیسینین عضوو، شاعره و تله آپاریجی چیچک محمودقیزی تلقراف. کوم-آ آچیقلاماسیندا سؤیلهییب.
او، آشیق عدالتین همیشه ساغلیغیندان شیکایتچی اولدوغونو و خئیلی واختدیر موالیجه آلدیغینی بیلدیریب:
«عدالت بوغازی ایله باغلی هر زامان پروبلئم یاشاییردی. «سس تئللریمه زرر ووردولار. منه درمان وئریب زهرلهدیلر»، - دئییردی. قیرتلاغیندا ائله بیر سیخینتی یارانمیشدی کی، ایللرله اونو ناراحات ائدیردی. اونون جانی آغرییاندا بیزیم ده جانیمیز آغریییردی. اما دونن اونو گؤرنده، آنلادیم کی، وضعیت پیسه دوغرو ایرلیلییر. اما یئنه ده پسیمیست دانیشماق ایسته میرم. بیر آزدان آشیغین یانینا گئدهجهیم و سونرا سیزه بوتون معلوماتلاری دقیقلیکله و اطرافلی شکیلده چاتدیراجاغام».
چیچک محمودقیزی آشیق عدالتین قیرتلاغیندا خرچنگ خستلیینین آشکارلاندیغینی دئییب:
«دوزدور، اؤزو هله خرچنگ اولدوغونو بیلمهسه ده، جیدیتین فرقیندهدیر و دئییر کی، بو خینا او خینادان دئییل!
من حاضردا اونون یانیندایام، دانیشا بیلیر، اینسانلاری تانیییر، یادداشی یئریندهدیر. لاکین یئمک بوغازیندا قالیر و قیجیقلانما وئریر. خرچنگ اولدوغو آغلینا دا گلمیر.
بو گون گلینی و نوهسینین کمکیله تورکییهیه یولا سالیناجاق و اوراداکی «مموریال» خسته خاناسیندا معالیجهیه گؤندریلیر. اللهدان اومید کسیلمز!»
قید ائدک بو گون آشیغین وضعیتی قفیلدن پیسلشیب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab